CELEX: 32021R0447
Language: hr
Date: 2021-03-12 00:00:00
Title: Provedbena uredba Komisije (EU) 2021/447 оd 12. ožujka 2021. o utvrđivanju revidiranih referentnih vrijednosti za besplatnu dodjelu emisijskih jedinica za razdoblje od 2021. do 2025. na temelju članka 10.a stavka 2. Direktive 2003/87/EZ Europskog parlamenta i Vijeća (Tekst značajan za EGP)

15.3.2021   
               
               
                  HR
               
               
                  Službeni list Europske unije
               
               
                  L 87/29
               
            
         PROVEDBENA UREDBA KOMISIJE (EU) 2021/447
         оd 12. ožujka 2021.
         o utvrđivanju revidiranih referentnih vrijednosti za besplatnu dodjelu emisijskih jedinica za razdoblje od 2021. do 2025. na temelju članka 10.a stavka 2. Direktive 2003/87/EZ Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Unije i o izmjeni Direktive Vijeća 96/61/EZ (1), a posebno njezin članak 10.a stavak 2. treći podstavak,
         budući da:
         
                     (1)
                  
                  
                     Komisija je Odlukom 2011/278/EU (2) utvrdila 54 referentne vrijednosti koje služe kao osnova za besplatnu dodjelu emisijskih jedinica („referentne vrijednosti”) i vrijednosti tih referentnih vrijednosti za razdoblje od 2013. do 2020. Delegiranom uredbom Komisije (EU)°2019/331 (3) stavljena je izvan snage i zamijenjena Odluka 2011/278/EU od 1. siječnja 2021. te su utvrđene identične polazišne vrijednosti za utvrđivanje godišnjih stopa smanjenja za svako ažuriranje referentnih vrijednosti za razdoblje od 2021. do 2030.
                  
               
                     (2)
                  
                  
                     U mjeri u kojoj je to izvedivo, 54 referentne vrijednosti u Odluci 2011/278/EU utvrđene su na temelju podataka o učinkovitosti pojedinačnih postrojenja u pogledu emisija stakleničkih plinova koje su dostavile europske sektorske udruge na temelju pravila koja je definirala Komisija u smjernicama i takozvanim „sektorskim pravilnicima”. Budući da se prikupljaju na dobrovoljnoj osnovi, podaci nisu dostupni za sva predmetna postrojenja. Budući da se emisije po pojedinačnim proizvodima u predmetnim postrojenjima koja proizvode više proizvoda nisu mogle rasporediti u danom vremenskom okviru, na podacima iz postrojenjâ koja proizvode jedan proizvod temelji se 14 referentnih vrijednosti za proizvod. Zbog nedostatka podataka iz pojedinačnih postrojenja, pet referentnih vrijednosti za proizvod te referentne vrijednosti za toplinu i gorivo temelje se na informacijama iz Referentnih dokumenata o najboljim raspoloživim tehnikama (BREF) ili iz druge literature. Četiri referentne vrijednosti za proizvod temelje se na drugim referentnim vrijednostima za proizvod kako bi se osigurali ravnopravni uvjeti za proizvođače istih ili sličnih proizvoda.
                  
               
                     (3)
                  
                  
                     Revidirane referentne vrijednosti trebaju se utvrditi na temelju potvrđenih informacija o učinkovitosti postrojenja u pogledu stakleničkih plinova dostavljenih na temelju članka 11. Direktive 2003/87/EZ za 2016. i 2017. Za svaku referentnu vrijednost izračunava se prosječna uspješnost 10 % najučinkovitijih postrojenja 2016. i 2017. Na temelju usporedbe tih vrijednosti s referentnim vrijednostima utvrđenima u Odluci 2011/278/EU koje se temelje na podacima o uspješnosti za 2007. i 2008., godišnje stope smanjenja treba utvrditi za svaku referentnu vrijednost za devetogodišnje razdoblje od 2007./2008. do 2016./2017. Te se godišnje stope smanjenja zatim upotrebljavaju za izračun ekstrapolacijom odgovarajućih smanjenja referentnih vrijednosti za 15-godišnje razdoblje od 2007./2008. do 2022./2023. U skladu s člankom 10.a stavkom 2. Direktive 2003/87/EZ primijenjeno smanjenje tijekom 15-godišnjeg razdoblja ne bi trebalo biti niže od 3 % ni više od 24 %. Posebne odredbe primjenjuju se za ažuriranje referentnih vrijednosti za aromate, vodik, sintezni plin i vrući metal.
                  
               
                     (4)
                  
                  
                     U skladu s člankom 11. stavkom 1. Direktive 2003/87/EZ države članice su do 30. rujna 2019. Komisiji dostavile popis postrojenja koji sadržava informacije relevantne za besplatnu dodjelu emisijskih jedinica. Kako bi se uvjerila da se vrijednosti referentnih vrijednosti temelje na točnim podacima, Komisija je provela temeljite provjere potpunosti i dosljednosti podataka relevantnih za besplatnu dodjelu emisijskih jedinica korištenjem, među ostalim, automatiziranih alata. Komisija je od predmetnih nadležnih tijela prema potrebi zatražila pojašnjenja i ispravke. Kao rezultat tog postupka Komisija je dobila točan, dosljedan i usporediv skup podataka o učinkovitosti svih stacionarnih postrojenja obuhvaćenih Direktivom 2003/87/EZ u pogledu stakleničkih plinova. Na temelju tog skupa visokokvalitetnih podataka revidirane su sve 54 referentne vrijednosti za razdoblje od 2021. do 2025. Podaci iz svih potpostrojenja obuhvaćenih definicijom određene referentne vrijednosti, kako je utvrđeno u Prilogu I. Delegiranoj uredbi (EU) 2019/331, upotrijebljeni su za utvrđivanje prosječne uspješnosti 10 % najučinkovitijih postrojenja 2016. i 2017., kako je utvrđeno u članku 10.a stavku 2. Direktive 2003/87/EZ i uvodnoj izjavi (11) Direktive (EU) 2018/410 Europskog parlamenta i Vijeća (4).
                  
               
                     (5)
                  
                  
                     Člankom 27. Direktive 2003/87/EZ utvrđuje se da države članice pod određenim uvjetima mogu iz ETS-a EU-a isključiti postrojenja koja su izvijestila o emisijama manjima od 25 000 tona ekvivalenta ugljikova dioksida, pri čemu se u njima odvija proces izgaranja i imaju nazivnu ulaznu toplinsku snagu manju od 35 MW, bez emisija iz biomase. Člankom 27.a Direktive 2003/87/EZ utvrđuje se da je državama članicama dopušteno i da iz ETS-a EU-a isključe postrojenja koja su izvijestila o emisijama manjima od 2 500 tona ekvivalenta ugljikova dioksida, ne računajući emisije iz biomase. Nekoliko država članica odlučilo je na temelju tih odredbi isključiti postrojenja iz ETS-a EU-a u razdoblju od 2021. do 2025. Ta postrojenja ne bi trebalo uzimati u obzir pri utvrđivanju revidiranih referentnih vrijednosti.
                  
               
                     (6)
                  
                  
                     Delegirana uredba (EU) 2019/331 sadržava pravila za utvrđivanje emisija na razini potpostrojenja kako bi se osigurala dosljedna obrada emisija povezanih s preuzimanjem, isporukom i internom proizvodnjom mjerljive topline, otpadnih plinova koji sadržavaju ugljik i prenesenog CO2. U tu su svrhu utvrđeni relevantni emisijski faktori primjenom referentnih vrijednosti za toplinu i gorivo, koje su zatim ažurirane primjenom utvrđenih godišnjih stopa smanjenja. Za preuzetu toplinu s nepoznatim ili nejasno definiranim emisijskim faktorima i za isporučenu toplinu upotrijebljena je vrijednost od 53,3 t ekvivalenta CO2/TJ. Ta vrijednost dobivena je primjenom godišnje stope smanjenja od 1,6 % na referentnu vrijednost za toplinu za devetogodišnje razdoblje od 2007./2008. do 2016./2017. Za isporuke otpadnog plina, vrijednost od 37,4 t ekvivalenta CO2/TJ oduzeta je od stvarnog emisijskog faktora otpadnog plina. Ta vrijednost odgovara emisijskom faktoru prirodnog plina (56,1 t ekvivalenta CO2/TJ) pomnoženom s faktorom 0,667, kojim se iskazuje razlika u učinkovitosti između korištenja otpadnog plina i korištenja referentnog prirodnog plina. Za preuzimanja otpadnog plina upotrijebljena je vrijednost od 48,0 t ekvivalenta CO2/TJ. Ta vrijednost dobivena je primjenom godišnje stope smanjenja od 1,6 % na referentnu vrijednost za gorivo za devetogodišnje razdoblje od 2007./2008. do 2016./2017.
                  
               
                     (7)
                  
                  
                     U slučaju potpostrojenja koja preuzimaju međuproizvode čija je proizvodnja obuhvaćena granicama sustava relevantne referentne vrijednosti za proizvod i u kojima nije bilo moguće utvrditi emisije stakleničkih plinova povezane s proizvodnjom tih međuproizvoda na temelju dostavljenih podataka, pri utvrđivanju revidiranih referentnih vrijednosti ne bi trebalo uzimati u obzir učinkovitost predmetnih potpostrojenja u pogledu stakleničkih plinova. To se odnosi na ažuriranje referentnih vrijednosti za rafinerijske proizvode, vrući metal, sinterirano dolomitno vapno, amonijak, vodik i kalciniranu sodu. U slučaju potpostrojenja koja isporučuju međuproizvode i u kojima nije bilo moguće utvrditi emisije stakleničkih plinova povezane s daljnjim procesima na temelju dostavljenih podataka, pri utvrđivanju revidiranih referentnih vrijednosti ne bi trebalo uzimati u obzir učinkovitost predmetnih potpostrojenja u pogledu stakleničkih plinova. To se odnosi na ažuriranje referentnih vrijednosti za rafinerijske proizvode i vrući metal.
                  
               
                     (8)
                  
                  
                     Metodologija za pripisivanje emisija potpostrojenjima utvrđena u Delegiranoj uredbi (EU) 2019/331 može dovesti do negativnih učinkovitosti u pogledu stakleničkih plinova u slučajevima u kojima se toplina proizvedena upotrebom goriva s niskim emisijskim faktorom isporučuje drugim potpostrojenjima ili postrojenjima. U tim bi se slučajevima učinkovitost predmetnog postrojenja u pogledu stakleničkih plinova trebala postaviti na nulu za potrebe utvrđivanja revidiranih referentnih vrijednosti.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Odbora za klimatske promjene,
                  
               DONIJELA JE OVU UREDBU:
         
            Članak 1.
            Revidirane referentne vrijednosti navedene u Prilogu primjenjuju se na usklađenu besplatnu dodjelu emisijskih jedinica za razdoblje od 2021. do 2025.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. ožujka 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 275, 25.10.2003., str. 32.
         
         
            (2)  Odluka Komisije 2011/278/EU od 27. travnja 2011. o utvrđivanju prijelaznih propisa na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ Europskog parlamenta i Vijeća (SL L 130, 17.5.2011., str. 1.).
         
            (3)  Delegirana uredba Komisije (EU) 2019/331 od 19. prosinca 2018. o utvrđivanju prijelaznih pravila na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ Europskog parlamenta i Vijeća (SL L 59, 27.2.2019., str. 8.).
         
            (4)  Direktiva (EU) 2018/410 Europskog parlamenta i Vijeća od 14. ožujka 2018. o izmjeni Direktive 2003/87/EZ radi poboljšanja troškovno učinkovitih smanjenja emisija i ulaganja za niske emisije ugljika te Odluke (EU) 2015/1814 (SL L 76, 19.3.2018., str. 3.).
      
      
         
            PRILOG
            Referentne vrijednosti
            Za potrebe ovog Priloga primjenjuju se definicije proizvoda, procesa i emisija obuhvaćenih referentnom vrijednošću (granice sustava) utvrđene u Prilogu I. Delegiranoj uredbi (EU) 2019/331.
            1.   Referentne vrijednosti za proizvod ne uzimajući u obzir zamjenjivost goriva i električne energije
            
            
                        Referentna vrijednost za proizvod
                     
                     
                        Prosječna vrijednost 10 % najučinkovitijih postrojenja 2016. i 2017. (t ekvivalenta CO2/t)
                     
                     
                        Referenta vrijednost (emisijske jedinice/t) za razdoblje od 2021. do 2025.
                     
                  
                        Koks
                     
                     
                        0,144
                     
                     
                        0,217
                     
                  
                        Sinterirana ruda
                     
                     
                        0,163
                     
                     
                        0,157
                     
                  
                        Vrući metal
                     
                     
                        1,331
                     
                     
                        1,288
                     
                  
                        Pretpečena anoda
                     
                     
                        0,317
                     
                     
                        0,312
                     
                  
                        Aluminij
                     
                     
                        1,484
                     
                     
                        1,464
                     
                  
                        Sivi cementni klinker
                     
                     
                        0,722
                     
                     
                        0,693
                     
                  
                        Bijeli cementni klinker
                     
                     
                        0,973
                     
                     
                        0,957
                     
                  
                        Vapno
                     
                     
                        0,746
                     
                     
                        0,725
                     
                  
                        Dolomitno vapno
                     
                     
                        0,881
                     
                     
                        0,815
                     
                  
                        Sinterirano dolomitno vapno
                     
                     
                        1,441
                     
                     
                        1,406
                     
                  
                        Float-staklo
                     
                     
                        0,421
                     
                     
                        0,399
                     
                  
                        Boce i staklenke od neobojenog stakla
                     
                     
                        0,323
                     
                     
                        0,290
                     
                  
                        Boce i staklenke od obojenog stakla
                     
                     
                        0,265
                     
                     
                        0,237
                     
                  
                        Proizvodi od beskonačnog staklenog vlakna
                     
                     
                        0,290
                     
                     
                        0,309
                     
                  
                        Fasadna opeka
                     
                     
                        0,094
                     
                     
                        0,106
                     
                  
                        Blokovi za popločivanje
                     
                     
                        0,140
                     
                     
                        0,146
                     
                  
                        Krovni crijep
                     
                     
                        0,130
                     
                     
                        0,120
                     
                  
                        Prah osušen raspršivanjem
                     
                     
                        0,050
                     
                     
                        0,058
                     
                  
                        Gips
                     
                     
                        0,048
                     
                     
                        0,047
                     
                  
                        Sušeni sekundarni gips
                     
                     
                        0,008
                     
                     
                        0,013
                     
                  
                        Kratkovlaknata sulfatna celuloza
                     
                     
                        0,000
                     
                     
                        0,091
                     
                  
                        Dugovlaknata sulfatna celuloza
                     
                     
                        0,001
                     
                     
                        0,046
                     
                  
                        Sulfitna celuloza, termomehanička i mehanička celuloza
                     
                     
                        0,000
                     
                     
                        0,015
                     
                  
                        Celuloza od oporabljenog papira
                     
                     
                        0,000
                     
                     
                        0,030
                     
                  
                        Novinski papir
                     
                     
                        0,007
                     
                     
                        0,226
                     
                  
                        Nepremazani fini papir
                     
                     
                        0,011
                     
                     
                        0,242
                     
                  
                        Premazani fini papir
                     
                     
                        0,043
                     
                     
                        0,242
                     
                  
                        Upijajući papir
                     
                     
                        0,139
                     
                     
                        0,254
                     
                  
                        Testliner i fluting
                     
                     
                        0,071
                     
                     
                        0,188
                     
                  
                        Nepremazani karton
                     
                     
                        0,009
                     
                     
                        0,180
                     
                  
                        Premazani karton
                     
                     
                        0,011
                     
                     
                        0,207
                     
                  
                        Dušična kiselina
                     
                     
                        0,038
                     
                     
                        0,230
                     
                  
                        Adipinska kiselina
                     
                     
                        0,32
                     
                     
                        2,12
                     
                  
                        Vinilklorid monomer (VKM)
                     
                     
                        0,171
                     
                     
                        0,155
                     
                  
                        Fenol/aceton
                     
                     
                        0,244
                     
                     
                        0,230
                     
                  
                        S-PVC
                     
                     
                        0,073
                     
                     
                        0,066
                     
                  
                        E-PVC
                     
                     
                        0,103
                     
                     
                        0,181
                     
                  
                        Kalcinirana soda
                     
                     
                        0,789
                     
                     
                        0,753
                     
                  2.   Referentne vrijednosti za proizvod uzimajući u obzir zamjenjivost goriva i električne energije
            
            
                        Referentna vrijednost za proizvod
                     
                     
                        Prosječna vrijednost 10 % najučinkovitijih postrojenja 2016. i 2017. (t ekvivalenta CO2/t)
                     
                     
                        Referenta vrijednost (emisijske jedinice/t) za razdoblje od 2021. do 2025.
                     
                  
                        Rafinerijski proizvodi
                     
                     
                        0,0255
                     
                     
                        0,0228
                     
                  
                        Ugljični čelik iz elektrolučne peći (EAF)
                     
                     
                        0,209
                     
                     
                        0,215
                     
                  
                        Visokolegirani čelik iz elektrolučne peći (EAF)
                     
                     
                        0,266
                     
                     
                        0,268
                     
                  
                        Lijevanje željeza
                     
                     
                        0,299
                     
                     
                        0,282
                     
                  
                        Mineralna vuna
                     
                     
                        0,595
                     
                     
                        0,536
                     
                  
                        Gipsane ploče
                     
                     
                        0,119
                     
                     
                        0,110
                     
                  
                        Čađa
                     
                     
                        1,141
                     
                     
                        1,485
                     
                  
                        Amonijak
                     
                     
                        1,604
                     
                     
                        1,570
                     
                  
                        Parno krekiranje
                     
                     
                        0,693
                     
                     
                        0,681
                     
                  
                        Aromati
                     
                     
                        0,0072
                     
                     
                        0,0228
                     
                  
                        Stiren
                     
                     
                        0,419
                     
                     
                        0,401
                     
                  
                        Vodik
                     
                     
                        4,09
                     
                     
                        6,84
                     
                  
                        Sintezni plin
                     
                     
                        0,009
                     
                     
                        0,187
                     
                  
                        Etilen-oksid/etilen-glikoli
                     
                     
                        0,314
                     
                     
                        0,389
                     
                  3.   Referentne vrijednosti za toplinu i gorivo
            
            
                        Referentna vrijednost
                     
                     
                        Prosječna vrijednost 10 % najučinkovitijih postrojenja 2016. i 2017. (t ekvivalenta CO2/TJ)
                     
                     
                        Referenta vrijednost (emisijske jedinice/TJ) za razdoblje od 2021. do 2025.
                     
                  
                        Referentna vrijednost za toplinu
                     
                     
                        1,6
                     
                     
                        47,3
                     
                  
                        Referentna vrijednost za gorivo
                     
                     
                        34,3
                     
                     
                        42,6